চীনের মেইন ফ্রন্টে মিত্রশক্তির সেনাপ্রধান দ্বারা গঠিত <nowiki>"উত্তর কম্ব্যাট এরিয়া কমান্ড (NCAC)"</nowiki> দূর্বল হিসেবে প্রমাণিত হলেও, ১৯৪৪ সালে সামরিক বাহিনীর এই বিশেষ শাখাটি তাদের সামরিক অগ্রসরতা অব্যাহত রাখে। ১৯৪৪ সালের ডিসেম্বরের ১০ তারিখে <nowiki>"উত্তর কম্ব্যাট এরিয়া কমান্ড (NCAC)"</nowiki> এর পার্শ্ববাহিনী ব্রিটিশ সেনাবাহিনীর ৩৬শ পদাতিক বাহিনীর ডিভিশন, ব্রিটিশ সেনাবাহিনীর চতুর্দশ ডিভিশনের সৈন্যদের সাথে উত্তর বার্মার ইন্দ নামক জায়গায় যোগাযোগ স্থাপন করে। আর এর পাঁচ দিন পরেই মিত্রশক্তির তত্ত্ববধানে গঠিত চীনা সেনাবাহিনীর <nowiki>"উত্তর কম্ব্যাট এরিয়া কমান্ড (NCAC)"</nowiki> কাছিন রাজ্যে অবস্থিত মায়ানমারের গুরুত্বপূর্ণ শহর ভামো দখল আনে।

উত্তর কম্ব্যাট এরিয়া কমান্ড (NCAC) এর চীনা সৈনিকেরা আবার ১৯৪৫ সালের ২১শে জানুয়ারী ইয়ুনান প্রদেশে অবস্থিত চিয়াং কাই-শেকের সৈন্যদের সাথে যোগাযোগ করে। আর তখন তারা জানতে পারে যে, মিত্রবাহিনী কর্তৃক চীনা সৈনিকদের সামরিক সহায়তার জন্য যে লেডো রোডের কাজ নির্মানাধীন ছিল, তাও সমাপ্ত হয়ে যায়, যদিও যুদ্ধের এই পর্যায়ে এসে লেডো রোডের আর কোন প্রয়োজনীয়তা আছে কি না সে ব্যাপারে সন্দেহ থেকে যায়। অন্যদিকে চিয়াং কাই-শেক উত্তর কম্ব্যাট এরিয়া কমান্ড (NCAC) এর সেনাপ্রধান ড্যানিয়েল ইসোম সুলতানের সাথে যোগাযোগ করে তাদের সামরিক অগ্রযাত্রা বন্ধ করার পরামর্শ দেয়, কেননা যে লাশিও দখলের জন্য উত্তর কম্ব্যাট এরিয়া কমান্ড (NCAC) অগ্রসর হচ্ছিলো, তা অনেক আগেই ৭ই মার্চ দখল হয়ে গিয়েছিলো। এটি মূলত ব্রিটিশদের পরিকল্পনাকে বিপদের মুখে ঠেলে দিয়েছিল, কেননা ব্রিটিশরা চেয়েছিল বর্ষা শুরু হওয়ার আগে মে মাসের শুরুতে যেন ইয়াঙ্গুনে তারা পৌছাতে পারে। সেই সময় তৎকালীন ব্রিটিশ প্রধানমন্ত্রী উইনস্টন চার্চিল সরাসরি মার্কিন বাহিনীর প্রধান জর্জ মার্শালকে এই বলে বার্তা পাঠিয়েছিল যে, উত্তর কম্ব্যাট এরিয়া কমান্ড (NCAC) এর জন্য বরাদ্দকৃত বিমানগুলো যেন বার্মাতেই রাখা হয়। অন্যদিকে এপ্রিলের ১ তারিখ থেকে উত্তর কম্ব্যাট এরিয়া কমান্ড (NCAC) তাদের সামরিক অভিযান সেই দিন থেকে বন্ধ করে ভারত এবং চীনে ফেরত যায়। তাদের পরিবর্তে <nowiki>"ওএসএস ডিটাচম্যান্ট ১০১"</nowiki> নামক মার্কিন বিশেষ গেরিলা দল উত্তর কম্ব্যাট এরিয়া কমান্ড (NCAC) এর অবশিষ্ট সামরিক দায়িত্ব কাঁধে তুলে নেয়।

উত্তরের ফ্রন্ট (১৯৪৪-৪৫)
ভারতের দিকে জাপানী সেনাবাহিনীর অগ্রসর
থাই সেনাবাহিনীর বার্মায় প্রবেশ
রেঙ্গুনের জন্য অগ্রধাবন